CELEX: 52004PC0068
Language: el
Date: 2004-02-12
Title: Πρόταση απόφασης του Συμβουλίου για τη θέση που πρέπει να λάβει η Κοινότητα στο Συμβούλιο Υπουργών AΚΕ-EΚ όσον αφορά την αναθεώρηση των όρων και των προϋποθέσεων χρηματοδότησης για βραχυπρόθεσμες διακυμάνσεις των εσόδων από τις εξαγωγές (Παράρτημα II της συμφωνίας εταιρικής σχέσης ΑΚΕ-ΕΚ που υπεγράφη στο Κοτονού)

Avis juridique important

|

52004PC0068

Πρόταση απόφασης του Συμβουλίου για τη θέση που πρέπει να λάβει η Κοινότητα στο Συμβούλιο Υπουργών AΚΕ-EΚ όσον αφορά την αναθεώρηση των όρων και των προϋποθέσεων χρηματοδότησης για βραχυπρόθεσμες διακυμάνσεις των εσόδων από τις εξαγωγές (Παράρτημα II της συμφωνίας εταιρικής σχέσης ΑΚΕ-ΕΚ που υπεγράφη στο Κοτονού)  /* COM/2004/0068 τελικό */  

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέση που πρέπει να λάβει η Κοινότητα στο Συμβούλιο Υπουργών AΚΕ-EΚ όσον αφορά την αναθεώρηση των όρων και των προϋποθέσεων χρηματοδότησης για βραχυπρόθεσμες διακυμάνσεις των εσόδων από τις εξαγωγές (Παράρτημα II της συμφωνίας εταιρικής σχέσης ΑΚΕ-ΕΚ που υπεγράφη στο Κοτονού)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΕΙΣΑΓΩΓΗΜε την υπογραφή της συμφωνίας της εταιρικής σχέσης ΑΚΕ-EΚ, τα μέρη αναγνώρισαν ότι η αστάθεια των εσόδων από τις εξαγωγές μπορεί να έχει δυσμενείς επιπτώσεις στην εξέλιξη των κρατών ΑΚΕ και να παρεμποδίσει την επίτευξη των αναπτυξιακών στόχων. Στο πλαίσιο της συνολικής χρηματοδότησης για τη στήριξη της μακροπρόθεσμης ανάπτυξης σύμφωνα με το άρθρο 68.1 της συμφωνίας Κοτονού δημιουργήθηκε ένα σύστημα συμπληρωματικής στήριξης με σκοπό την άμβλυνση των δυσμενών επιπτώσεων της αστάθειας των εσόδων από τις εξαγωγές. Συγκεκριμένα, η στήριξη για την άμβλυνση των δυσμενών επιπτώσεων της αστάθειας των εσόδων από τις εξαγωγές μπορεί να χρηματοδοτηθεί από εθνικές χορηγήσεις για την κάλυψη των απρόβλεπτων αναγκών, το καλούμενο B-κονδύλιο (άρθρο 3.2 (β) του παραρτήματος IV της συμφωνίας), το οποίο αποτελεί μέρος των συνολικών κονδυλίων για την μακροπρόθεσμη ανάπτυξη.Ο σκοπός της στήριξης σε περιπτώσεις βραχυπρόθεσμων διακυμάνσεων των εσόδων από τις εξαγωγές αναφέρεται στο άρθρο 68.2 της συμφωνίας: "... να διασφαλιστούν οι μακροοικονομικές και τομεακές μεταρρυθμίσεις και πολιτικές που κινδυνεύουν λόγω της μείωσης των εσόδων και να καλυφθούν οι αρνητικές συνέπειες της αστάθειας των εσόδων από τις εξαγωγές ..."2. ΑΠΟΤΕΛΕΣΜΑΤΑΑναλύθηκαν σύμφωνα με τα κριτήρια επιλεξιμότητας που αναφέρονται στο άρθρο 9 του παραρτήματος II της συμφωνίας αιτήσεις για στήριξη από σημαντικό αριθμό κρατών ΑΚΕ. Οι αιτήσεις αυτές βασίζονταν σε στατιστικά στοιχεία για τις εξαγωγές για τα έτη 2000, 2001 και 2002.Πίνακας : ΣΥΣΤΗΜΑ FLEX, ΠΕΡΙΛΗΨΗ ΤΩΝ ΑΠΟΤΕΛΕΣΜΑΤΩΝ (έτη εφαρμογής 2000, 2001 και 2002)&GT;ΘΕΣΗ ΠIΝΑΚΑ&GT;3. ΑΝΑΘΕΩΡΗΣΗ ΤΟΥ ΣΥΣΤΗΜΑΤΟΣΗ παρούσα πρόταση απόφασης του Συμβουλίου παρουσιάζεται ανεξάρτητα από την ανακοίνωση της Επιτροπής με την αναθεώρηση της συμφωνίας εταιρικής σχέσης ΑΚΕ-ΕΚ λόγω του διαφορετικού πεδίου εφαρμογής τους και χρονοδιαγράμματός τους για τη θέση τους σε ισχύ.Το άρθρο 11 του παραρτήματος II της συμφωνίας Κοτονού ορίζει ότι οι διατάξεις για την χρηματοδότηση των βραχυπρόθεσμων διακυμάνσεων των εσόδων από τις εξαγωγές υπόκεινται σε αναθεώρηση το αργότερο μετά από δύο έτη εφαρμογής τους και, στη συνέχεια, μετά από αίτηση οποιουδήποτε μέρους.Η πείρα από τα πρώτα δύο έτη εφαρμογής του νέου συστήματος (2000-2002) δείχνει ότι σχετικά λίγες χώρες ήταν επιλέξιμες για το νέο μέσο. Για να βελτιωθεί η λειτουργία του FLEX και για να διασφαλιστεί ότι ανταποκρίνεται καλύτερα στους στόχους του, πρέπει να απλουστευθούν τα κριτήρια επιλεξιμότητας. Ωστόσο, εξακολουθεί να ισχύει η βασική αρχή του μέσου, δηλ. η στήριξη για απώλεια των κυβερνητικών εσόδων λόγω μείωσης των εσόδων από τις εξαγωγές.Προτείνονται δύο τροποποιήσεις:(1) η εξάλειψη του ορίου του 10% επιδείνωση του προγραμματισμένου δημοσίου ελλείμματος, όπως καθορίζεται στο άρθρο 9.1 (β) του παραρτήματος II.(2) η επέκταση σε μεσόγεια και νησιωτικά κράτη ΑΚΕ της ειδικής ρήτρας για απώλεια εσόδων από εξαγωγές κατά 2%, στην περίπτωση των λιγότερο αναπτυγμένων χωρών, του άρθρου 9.1 (α) του παραρτήματος II.Όπως καθορίζεται από το άρθρο 100 της συμφωνίας, το Παράρτημα II μπορεί να αναθεωρηθεί, να επανεξετασθεί και/ή να τροποποιηθεί από το Συμβούλιο Υπουργών ΑΚΕ-EΚ βάσει σύστασης της επιτροπής συνεργασίας ΑΚΕ-EΚ για την χρηματοδότηση της ανάπτυξης . Η Επιτροπή προτείνει να εγκρίνει το Συμβούλιο τη συνημμένη απόφαση για τη θέση που πρέπει να λάβει η Κοινότητα στο Συμβούλιο Υπουργών ΑΚΕ-EΚ όσον αφορά την αναθεώρηση των όρων και των προϋποθέσεων χρηματοδότησης των βραχυπρόθεσμων διακυμάνσεων των εσόδων από τις εξαγωγές (άρθρο 9 του παραρτήματος II της συμφωνίας εταιρικής σχέσης ΑΚΕ-ΕΚ που υπογράφηκε στο Κοτονού.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέση που πρέπει να λάβει η Κοινότητα στο Συμβούλιο Υπουργών AΚΕ-EΚ όσον αφορά την αναθεώρηση των όρων και των προϋποθέσεων χρηματοδότησης για βραχυπρόθεσμες διακυμάνσεις των εσόδων από τις εξαγωγές (Παράρτημα II της συμφωνίας εταιρικής σχέσης ΑΚΕ-ΕΚ που υπεγράφη στο Κοτονού)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310 σε συνδυασμό με το δεύτερο εδάφιο του άρθρου 300 παράγραφος 2,την πρόταση της Επιτροπής,Εκτιμώντας τα εξής :(1) Το άρθρο 100 της συμφωνίας εταιρικής σχέσης που υπεγράφη στο Κοτονού στις 23 Ιουνίου 2000 ορίζει ότι τα Παραρτήματα II, III, IV και VI της συμφωνίας μπορούν να αναθεωρούνται, να επανεξετάζονται και/ή να τροποποιούνται από το Συμβούλιο των Υπουργών ΑΚΕ-EΚ βάσει σύστασης της επιτροπής συνεργασίας ΑΚΕ-EΚ για τη χρηματοδότηση της ανάπτυξης.(2) Το άρθρο 11 του Κεφαλαίου 3 του παραρτήματος II της συμφωνίας ορίζει ότι οι διατάξεις του κεφαλαίου υπόκεινται σε επανεξέταση το αργότερο μετά από δύο έτη εφαρμογής και, στη συνέχεια, κατόπιν αιτήματος οποιουδήποτε από τα μέρη.(3) Tο σύστημα πρόσθετης στήριξης με σκοπό την άμβλυνση των δυσμενών επιπτώσεων της συμπληρωματικής αστάθειας των εσόδων από τις εξαγωγές λειτουργεί επί δύο έτη. Ως εκ τούτου, πρέπει να καθορισθεί η θέση της Κοινότητας στο Συμβούλιο των Υπουργών ΑΚΕ-ΕΚ σχετικά με την αναθεώρηση των όρων και των προϋποθέσεων χρηματοδότησης για τις βραχυπρόθεσμες διακυμάνσεις των εσόδων από τις εξαγωγές,ΑΠΟΦΑΣΙΖΕΙ:Άρθρο μόνοΗ Κοινότητα θα λάβει την ακόλουθη θέση στο Συμβούλιο Υπουργών ΑΚΕ-EΚ για την αναθεώρηση των όρων και των προϋποθέσεων χρηματοδότησης για τις βραχυπρόθεσμες διακυμάνσεις των εσόδων από τις εξαγωγές, βάσει του συνημμένου σχεδίου απόφασης του Συμβουλίου Υπουργών ΑΚΕ-EΚ.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣχέδιοΑΠΟΦΑΣΗΣ ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΚγια την αναθεώρηση των όρων και των προϋποθέσεων χρηματοδότησης για βραχυπρόθεσμες διακυμάνσεις των εσόδων από τις εξαγωγές (Παράρτημα II της συμφωνίας εταιρικής σχέσης ΑΚΕ-ΕΚ που υπογράφηκε στο Κοτονού)ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,Έχοντας υπόψη :τη συμφωνία εταιρικής σχέσης ΑΚΕ-EΚ, που υπογράφηκε στο Κοτονού στις 23 Ιουνίου 2000, και ιδίως το άρθρο 100,Εκτιμώντας τα εξής :(1) Στη συμφωνία εταιρικής σχέσης ΑΚΕ-ΕΚ, που υπογράφηκε στο Κοτονού στις 23 Ιουνίου 2000, υπογραμμίστηκε η σημασία ενός συστήματος συμπληρωματικής στήριξης με σκοπό την άμβλυνση των δυσμενών επιπτώσεων της αστάθειας των εσόδων από τις εξαγωγές.(2) Σύμφωνα με το άρθρο 11 του παραρτήματος II της συμφωνίας εταιρικής σχέσης, ΑΚΕ-EΚ, οι διατάξεις του Κεφαλαίου 3 του εν λόγω παραρτήματος για την χρηματοδότηση για βραχυπρόθεσμες διακυμάνσεις των εσόδων από τις εξαγωγές υπόκεινται σε επανεξέταση το αργότερο μετά από δύο χρόνια εφαρμογής και, στη συνέχεια, κατόπιν αιτήματος οποιουδήποτε από τα μέρη.(3) Πρέπει να βελτιωθεί η λειτουργία του συστήματος για τη χρηματοδότηση για βραχυπρόθεσμες διακυμάνσεις των εσόδων από τις εξαγωγές και να εξασφαλιστεί ότι ανταποκρίνεται καλύτερα στους στόχους του.ΑΠΟΦΑΣΙΖΕΙ:Άρθρο 1Το Κεφάλαιο 3 του παραρτήματος II τροποποιείται ως εξής:1. Το άρθρο 9.1 του παραρτήματος II αντικαθίσταται από το ακόλουθο:"Κριτήρια επιλεξιμότητας1. Η επιλεξιμότητα για τη χορήγηση συμπληρωματικών πόρων καθορίζεται με βάση τα εξής :(α) - 10% (2% στην περίπτωση των λιγότερο αναπτυγμένων, μεσόγειων και νησιωτικών χωρών ΑΚΕ) απώλεια εσόδων από εξαγωγές εμπορευμάτων σε σύγκριση με τον αριθμητικό μέσο όρο των εσόδων κατά τα τρία πρώτα έτη της πρώτης τετραετίας που προηγήθηκε του έτους εφαρμογής. ή- 10% (2% στην περίπτωση των λιγότερο αναπτυγμένων, μεσόγειων και νησιωτικών χωρών ΑΚΕ) απώλεια εσόδων από εξαγωγές του συνόλου των γεωργικών ή μεταλλευτικών προϊόντων σε σύγκριση με τον αριθμητικό μέσο όρο των εσόδων κατά τα τρία πρώτα έτη της πρώτης τετραετίας που προηγήθηκε του έτους εφαρμογής όσον αφορά τις χώρες στις οποίες τα έσοδα από εξαγωγές γεωργικών ή μεταλλευτικών προϊόντων αντιπροσωπεύουν περισσότερο από το 40% των συνολικών εσόδων από εξαγωγές εμπορευμάτων. και(β) επιδείνωση του προγραμματισμένου δημοσίου ελλείμματος για το συγκεκριμένο έτος ή της πρόβλεψης για το επόμενο έτος."Άρθρο 2Η παρούσα απόφαση αρχίζει να ισχύει κατά την ημέρα της έγκρισής της........Για το Συμβούλιο Υπουργών ΑΚΕ-EΚΟ Πρόεδρος